Venäjänbolonka

Venäjänbolonka () on venäläinen koirarotu. Se ei ole FCI:n hyväksymä, mutta Suomen Kennelliitto on tunnustanut sen virallisesti roduksi ja se voi osallistua Suomessa näyttelyihin.Uusia rotuja Suomessa. Suomen Kennelliitto, 14.12.2012.  Viitattu 15.12.2012 Nimitys russkaja tsvetnaja bolonka tarkoittaa ”Venäjän värillistä sylikoiraa”.

Ulkonäkö
Venäjänbolonka on pienikokoinen, pitkäkarvainen, elegantti ja tasapainoinen sylikoira, jonka rungonpituus on hieman säkäkorkeutta suurempi. Kuono on hieman kalloa lyhyempi ja sen kärki aavistuksen kapeneva. Silmät ovat pyoreähköt, keskikokoiset ja väriltään joko tummat tai pähkinänruskeat. Pienet korvat voivat olla joko riippuvat tai kärjistään taittuneet. Niska on keskipitkä ja runko tiivis. Sen rintakehä on kohtalaisen leveä ja syvä, ja selkä suora ja leveä. Raajat ovat yhdensuuntaiset ja suorat, ja liikkeet vapaat ja kevyet. Keskipitkä häntä kaartuu kaareksi selän ylle ja on korkealle kiinnittynyt. Ihannesäkäkorkeus molemmilla sukupuolilla on enintään 26 cm ja paino vaihtelee 3-4 kg välillä.

Karvapeitteen tulee olla pehmeä, tiheä, silkkinen ja joko kihara tai aaltoileva. Kasvoissa karva muodostaa viikset ja parran. Väriksi sallitaan mikä tahansa muu valkoista, kirjavaa ja merleä lukuun ottamatta.Rotumääritelmä: Venäjänbolonka. Suomen Kennelliitto. Haettu 8.10.2023. Yleisimmät värit ovat musta, musta tai ruskea merkkivärinen, harmaa eri sävyissään hopeanharmaasta sudenharmaaseen, brindle, ruskea, punainen ja kerma. Myös musta tai muuten perusväriä tummempi satula selässä hyväksytään.

Värigalleriassa Venäjänbolonkat ry:n sivuilla paljon eri värejä rodun edustajista  näytillä 

 Luonne ja käyttäytyminen 
Rotu on ystävällinen ja tasapainoinen.RKF-Standard: Bolonka Zwetna. Verband fur das Deutsche Hundewesen. Viitattu 13.2.2013. Se on erittäin sosiaalinen ja helposti uusiin asuinympäristöihin ja elinolosuhteisiin sopeutuva. Se tulee hyvin toimeen sekä vieraiden ihmisten että muiden koirien kanssa.

Tyypillinen venäjänbolonka on luonteeltaan lempeä, eloisa ja iloinen. Bolonkat osaavat rauhoittua kotioloissa omistajansa lähelle, mutta lähtevät halukkaasti toimintaan mukaan, kun jotain tapahtuu. Bolonkat ovat reippaita koiria ja ne ulkoilevat mielellään. Vilkkauden ja haukkuherkkyyden asteissa on yksilökohtaisia eroja. Älykkäänä koirana venäjänbolonka osaa myös näyttää omanarvontuntonsa arkipäivän tilanteissa. Venäjänbolonka tarvitsee selkeän ja johdonmukaisen peruskoulutuksen, aivan kuten kaikki koirat.Venäjänbolonka sopii hyvin erilaisiin harrastuksiin. Bolonkoita voi tavata enenevissä määrin agilityn, koiratanssin, rally-tokon ja tokon parissa. Sosiaalisena rotuna, bolonkat taipuvat hyvin erilaiseen kaverikoira-tyyppiseen toimintaan. Venäjänbolonka on myös näyttävä näyttelykoira.

Venäjänbolonka on rotuna nuori eikä sen alkuperä ole kaikilta osin täysin varma. Venäjän vallankumouksen aikana maahan jääneiden bichon friséjen uskotaan risteytyneen shih tzun ja lhasa apson kanssa, jotka olisivat antaneet rodulle sen nykyisen, bichoneista poikkeavan värityksen. Jalostustyö alkoi 1950-luvun alussa Leningradissa ja ensimmäinen rotumääritelmä kirjoitettiin vuonna 1962. Neuvostoliiton maatalousministeriö hyväksyi kyseisen rotumääritelmän kuitenkin vasta vuonna 1966. 1980-luvulla rotu levisi Itä-Saksan alueelle. Vuonna 1997 Venäjän Kennelfederaatio tunnusti rodun ja vuoden 2012 lopulla myös Pohjoismainen Kennelunioni hyväksyi sen virallisesti. Tämän myötä se on voinut osallistua virallisiin näyttelyihin myös Suomessa tunnustettuna rotuna vuoden 2013 alusta alkaen. Lisäksi muun muassa Viron, Latvian, Liettuan, Puolan, Saksan, Tšekin, Slovakian ja Luxemburgin kennelliitot ovat tunnustaneet sen.

Venäjänbolonkat Suomessa
Suomen ensimmäiset rekisteröidyt bolonkat tuotiin Venäjältä Nevskaja Uslada, Vladisvet ja Tsvet Hibin -kenneleistä, Saksasta Russian Pearl -kennelistä ja Tšekistä.Suomen Kennelliitto. Venäjänbolonka: Tuontikoirat. Koiranet Jalostustietojärjestelmä, 16.7.2013. Viitattu 15.9.2013. 

Virallinen suomalainen rotujärjestö on Suomen kääpiökoirayhdistys Venäjänbolonkat ry on valtakunnallinen venäjänbolonka-rotua edustava rotukerho, joka toimii Suomen Kääpiökoirayhdistyksen (SKKY) alaisuudessa. Venäjänbolokat ry:n tarkoituksena on ohjata ja edistää Venäjänbolonkojen harrastusta, kasvatusta ja jalostusta sekä tehdä Venäjänbolonkarotua tunnetuksi Suomessa. Venäjänbolokat ry. on ainoa Venäjänbolonka rodun rotuyhdistys. 

Suomen Kennelliitto hyväksyi venäjänbolonkan rekisteriinsä vuonna 2013. Bolonkalla ei ole kansainvälisen kennelliiton FCI:n hyväksyntää, mutta rotua rekisteröidään Venäjän lisäksi monissa Euroopan maissa sekä USA:ssa.

 Terveys 
Venäjänbolonkat siirtyy PEVISA – ohjelman pariin vuodesta 2025 alkaen. Pentujen vanhemmilla tulee astutushetkellä olla virallinen ja voimassa oleva polvi- ja silmätarkastuslausunto. Rekisteröinnin raja-arvona on polvitulos 2. Polvituloksen 1 tai 2 saanut koira on paritettava tuloksen 0 saaneen koiran kanssa. Silmätarkastuslausunto on voimassa 12 kk.

PEVISA tarkoittaa rotukohtaista Perinnöllisten vikojen ja sairauksien vastustamisohjelmaa. Se sisältää pentujen rekisteröintiin vaikuttavia ehtoja esimerkiksi terveystutkimuksista. Muut rotukohtaiset erityisehdot sisältävät tietoa esimerkiksi rotumuunnosten risteyttämisestä ja rotuunotoista. Rodun PEVISA ja rotukohtaiset ehdot hyväksytään aina Kennelliitossa rotujärjestön aloitteesta.pienoiskuva|Ruskea 10kk vanha venäjänbolonka
pienoiskuva|Vuoden 2024 RTB, värinä fawn

 Lähteet 
 Desmond Morris: Dogs, North Pomfret, Vermont 2008, 
 Bolonka Zwetna, Rasselexikon, Verband für das Deutsche Hundewesen (VDH)
 Russkaya tsvetnaya bolonka , Hundrasguiden, Svenska Kennelklubben (SKK)
 Der Bolonka Zwetna , Verband Deutscher Kleinhundezüchter
 Thomas Freudenthal: Der Bolonka, e-book 2007 (pdf)
 Hanki koira- sivusto: Venäjänbolonka | Hankikoira
 Jalostustietojärjestelmä: KoiraNet-jalostustietojärjestelmä
 Rotumääritelmä: venajanbolonka-6

Viitteet

Aiheesta muualla

Suomen Kääpiökoirayhdistys 

Luokka:FCI:n ulkopuoliset rodut
Luokka:SKL 9 Seura- ja kääpiökoirat
Luokka:Kääpiökoirat
Luokka:Seurakoirat
Luokka:Venäläiset koirarodut
Luokka:Seulonnan keskeiset artikkelit